钦定古今图书集成/明伦汇编/官常典/第498卷 > 耶律觌烈
## 钦定古今图书集成/明伦汇编/官常典/第498卷 > 耶律觌烈

按《辽史》本传：“觌烈，字兀里轸，六院部蒲古只夷离菫
之后。父偶思，亦为夷离菫。初，太祖为于越时，觌烈以
谨愿宽恕见器使。既即位，兄曷鲁典宿卫，以故觌烈
入侍帷幄，与闻政事。神册三年，曷鲁薨，命觌烈为迭
剌部夷离菫，属以南方事。会讨党项，皇太子为先锋，
觌烈副之。军至天德、云内，分道并进。觌烈率偏师渡”
河力战，斩获甚众。天赞初，析迭剌部为北、南院罗夷
离菫。时大元帅率师由古北口略燕地，觌烈徇山西，
所至城堡皆下。太祖嘉其功，锡赉甚厚。从伐渤海，拔
扶馀城，留觌烈与寅底石守之。天显二年，留守南京。
十年，卒，年五十六。弟《羽之》。